Νίσος (Πανδίονος)


 * Για άλλα πρόσωπα με το ίδιο όνομα, δείτε: Νίσος

Ο Νίσος ήταν μυθικός βασιλιάς των Μεγάρων.

Ήταν ένας από τους 4 γιους του βασιλιά των Αθηνών Πανδίονα του νεότερου και της Πυλίας. Ο Νίσος γεννήθηκε στα Μέγαρα κατά την εξορία του πατέρα του. Μετά τον θάνατο του Πανδίονα, πήγε μαζί με τα αδέλφια του στην Αθήνα. Ως σύζυγος του Νίσου αναφέρεται η Αβρώτη, αλλά και η νύμφη Κερόεσσα, με την οποία φέρεται να απέκτησε γιο τον Βύζαντα, αρχηγό των Μεγαρέων και πρώτο οικιστή της πόλης που πήρε το όνομά του, του Βυζαντίου.

Κάποιες παραδόσεις αναφέρουν ως κόρη του Νίσου την Ιφινόη, τη σύζυγο του Μεγαρέα, αλλά η επικρατέστερη εκδοχή αναφέρει ως κόρη του τη Σκύλλα, που πρόδωσε τον πατέρα της για τον έρωτα του εχθρού του, Μίνωα. Σύμφωνα με το μύθο αυτό, ο Νίσος μεταμορφώθηκε σε αετό.

Πηγές

 * Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Νισος Νισος

নিসোস Nisos (fill de Pandíon) Nisos Nisos Niso Nisos Nisos (Mégare) Nisas Niso Нис (сын Пандиона) Nis (kralj Megare) Nisus Ніс (міфологія)